Njåtun: - Skulle gjerne vært på pallen
- Jeg skal prøve å få til det samme som på 3000 meter, sier hun til VG Nett foran avslutningen senere i ettermiddag. Men det gikk ikke like bra på 5000-meteren, for der ble hun bare nummer åtte. Med tiden 7.17,37 var hun 20,57 sekunder bak Martina Sablikova på distansen. Dermed ble Njåtun også nummer åtte sammenlagt. Vant gjorde hjemmefavoritten Ireen Wüst. Foran den avsluttende 5000-meteren lå hun på 5. plass sammenlagt. Hennes beste plassering fra tidligere europamesterskap er 8. plass i Collalbo for to år siden, da hun «ikke hadde en topphelg». I fjor endte hun på 14. plass etter å ha vært plaget av kikhoste i lengre tid. Bak henne etter tre løp lå blant andre Tsjekkias mesterskapsdronning Martina Sablikova (25) og OL-gullgrossist Claudia Pechstein (40). Njåtun selv sa det var sannsynlig at hun kommer blant de syv beste og satte «EM-pers». Det gikk dessverre ikke. - Jeg kjente løpene fra i går (500 og 3000) litt. Men egentlig er jeg fornøyd. Det går bedre nå enn tidligere i år (denne sesongen), sier Ida Njåtun etter favorittdistansen 1500 meter. Med 1.58,57 ble det 4. plass bak tre nederlendere. EM-gullfavoritt Ireen Wüst (26) vant på 1.56,39 - 2,18 foran Njåtun som avsluttet med en 32,3 runde. - Jeg skulle gjerne vært på pallen. Men det var litt småseigt hele veien. Slik jeg ser det nå, er det ingen partier av løpet jeg kunne gjort det bedre på, sa hun. - Tre nederlendere foran? Det er slik der er nå, svarte hun på VG Netts spørsmål om den nederlandske dominansen.
Ida Njåtun (21) kan sette ny personlig EM-rekord sammenlagt etter 4. plassen på 1500 meter.